Hei,

Vaulen Kiropraktorklinikk er nå en godkjent klinikk for Idrettens Skadetelefon og har da blitt en del av et nasjonalt behandlernettverk som er svært interessert i behandling og forebygging av idrettsskader. I den anledning ønsker jeg vi å informere lokale idrettslag om Idrettens Skadetelefon som er en telefonbasert rådgivingstjeneste med spesialkompetanse innen idrettsmedisin.

Idrettens Helsesenter og Skadetelefon er et initiativ støttet av flere av Norges største idrettsforbund, inkl Norges Fotballforbund og som tar sikte på å ivareta idrettsutøvere på alle nivå gjennom utredning og behandling av idrettsskader i nærheten av utøverens eget hjemsted. For å oppnå dette har Idrettens Helsesenter bygget opp et kvalitetssikret behandlingsnettverk som Vaulen Kiropraktorklinikk nå er en del av.

Skadetelefonen som er opprettet gir gode råd om skadeforebygging og hva man bør gjøre ved akutte skader og bidrar således til å skape trygghet for både utøvere og støttespillere.

Kontaktinformasjon:

Skadetelefonen – 02033 alle dager mellom 09.00 – 21.00

All behandling må bestilles via Idrettens skadetelefon hvis den skal dekkes av forsikringen.

Mvh

Kiropraktor Jan Tore Kleiberg